सोमवार को दोपहर 2.55 से शाम 4.35 बजे तक दिल्ली-हावड़ा रूट पर मनौरी रेलवे स्टेशन के पास ब्लॉक लिया गया. ब्लॉक के दौरान 36-36 मीटर के दो गार्डर को रखा गया. तीन गार्डर रविवार को रखे गए. ब्लॉक के कारण डाउन लाइन पर आनंद विहार-भुवनेश्वर एक्सप्रेस, नार्थ ईस्ट एक्सप्रेस, नंदन-कानन एक्सप्रेस, कालका मेल, सीमांचल एक्सप्रेस और तीन माल गाडि़यां प्रभावित हुई. वहीं अप लाइन में सात मालगाडि़यां प्रभावित हुई.